pythainlp/thaigov-v2-corpus-22032023 huggingface dataset:
วันจันทร์ที่ 5 กรกฎาคม 2564
กรมการขนส่งทางบก ประกาศเชิญชวนเอกชนร่วมลงทุนโครงการศูนย์การขนส่งชายแดนจังหวัดนครพนม เปิดให้ซื้อเอกสารข้อเสนอการร่วมลงทุน ตั้งแต่วันที่ 12 กรกฎาคม ถึงวันที่ 13 สิงหาคม 2564
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ได้ประกาศเชิญชวนเอกชนที่สนใจเข้าร่วมลงทุนโครงการศูนย์การขนส่งชายแดนจังหวัดนครพนม วงเงินรวมกว่า 1,361 ล้านบาท โดยรูปแบบการร่วมลงทุนเป็นไปตามที่คณะรัฐมนตรีอนุมัติ กล่าวคือให้เอกชนร่วมลงทุนในรูปแบบ PPP Net Cost โดยภาครัฐเป็นผู้ลงทุนค่าที่ดิน ค่าก่อสร้างโครงสร้างพื้นฐานส่วนกลางและอาคารที่ภาครัฐใช้ประโยชน์ ค่าควบคุมงานก่อสร้าง และบำรุงรักษาโครงสร้างพื้นฐานรายปีในส่วนอาคารที่ภาครัฐใช้ประโยชน์ ขณะที่เอกชนเป็นผู้ลงทุนค่าก่อสร้างในองค์ประกอบอาคารที่ก่อให้เกิดรายได้ เครื่องมือและอุปกรณ์ รวมถึงเป็นผู้รับผิดชอบในส่วนของการดำเนินงานและบำรุงรักษาโครงการ (Operation and Maintenance : O&M) ในส่วนอาคารและพื้นที่ใช้สอยในการรับผิดชอบของเอกชนและโครงสร้างพื้นฐานส่วนกลางตามรอบระยะเวลา รวมทั้งเป็นผู้รับความเสี่ยงทางด้านรายได้และจ่ายค่าสัมปทานให้ภาครัฐตลอดระยะเวลา 30 ปี นับจากปีเปิดให้บริการ
อธิบดีกรมการขนส่งทางบก กล่าวเพิ่มเติมว่า โครงการศูนย์การขนส่งชายแดนจังหวัดนครพนม จัดเป็นหนึ่งในโครงการตามแผนพัฒนาสถานีขนส่งสินค้า (Truck Terminal) ของ ขบ. ตั้งอยู่ที่ตำบลอาจสามารถ อำเภอเมือง จังหวัดนครพนม บนเนื้อที่กว่า 121 ไร่ ซึ่งจะทำหน้าที่รองรับการขนส่งสินค้าทางถนนระหว่างประเทศบนเส้นทางสาย R12 เชื่อมต่อการขนส่งระหว่างไทย - สปป.ลาว - เวียดนาม - จีนตอนใต้ ผ่านสะพานมิตรภาพไทย - ลาว แห่งที่ 3 (นครพนม - คำม่วน) รวมถึงรองรับการเปลี่ยนรูปแบบการขนส่ง (Modal Shift) ระหว่างทางถนนกับทางราง ผ่านแนวการพัฒนาโครงการรถไฟทางคู่ สายบ้านไผ่ - นครพนม ของการรถไฟแห่งประเทศไทยในอนาคต ซึ่งจะช่วยกระตุ้นเศรษฐกิจของจังหวัดนครพนมและจังหวัดใกล้เคียง ลดต้นทุนการขนส่งและโลจิสติกส์ของผู้ประกอบการขนส่งสินค้า ช่วยเพิ่มขีดความสามารถในการแข่งขันของประเทศ รวมถึงสนับสนุนการพัฒนาพื้นที่เขตเศรษฐกิจพิเศษตามนโยบายของรัฐบาล โดยปัจจุบัน ขบ. อยู่ระหว่างกระบวนการเวนคืนที่ดิน และเตรียมดำเนินการก่อสร้างในส่วนที่ภาครัฐรับผิดชอบ ในปี 2565 - 2567 และมีแผนเปิดให้บริการในปี 2568 โดยการคัดเลือกเอกชนในครั้งนี้ ขบ. จะดำเนินการตามขั้นตอนที่กำหนดไว้ในพระราชบัญญัติการให้เอกชนร่วมลงทุนในกิจการของรัฐ พ.ศ. 2556 นอกจากนี้ เอกชนที่เข้าร่วมลงทุนในโครงการยังจะสามารถขอรับสิทธิและประโยชน์ด้านภาษีอากรตามกฎหมายว่าด้วยการส่งเสริมการลงทุน ตามหลักเกณฑ์และเงื่อนไขที่ BOI กำหนดอีกด้วย
ทั้งนี้ เอกชนที่สนใจสามารถติดต่อขอซื้อเอกสารข้อเสนอการร่วมลงทุน (Request for Proposal: RFP) ได้ที่ส่วนพัสดุและแผ่นป้ายทะเบียนรถ อาคาร 6 ชั้น 4 ขบ. เขตจตุจักร กรุงเทพฯ ตั้งแต่วันที่ 12 กรกฎาคม - 13 สิงหาคม 2564 (ในวันทำการ) ระหว่างเวลา 09.00 - 15.00 น. และสามารถดาวน์โหลดเอกสารประกาศเชิญชวนเอกชนร่วมลงทุนโครงการศูนย์การขนส่งชายแดนจังหวัดนครพนม ได้ที่ www.dlt.go.th หากสนใจสอบถามข้อมูลเพิ่มเติมติดต่อได้ที่สำนักการขนส่งสินค้า ขบ. โทร. 0 2271 8492 - 3 ในวันและเวลาราชการ
วันอาทิตย์ที่ 3 กรกฎาคม 2565
“นายกฯ” ขอบคุณคนไทย ยัง “ยกการ์ดสูง” หลังอนามัยโพล เผย ประชาชนป้องกันตนเองมากขึ้น แม้จะคลายมาตรการแล้ว
“นายกฯ” ขอบคุณคนไทย ยัง “ยกการ์ดสูง” หลังอนามัยโพล เผย ประชาชนป้องกันตนเองมากขึ้น แม้จะคลายมาตรการแล้ว
เมื่อวันที่ 3 ก.ค. น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม พอใจผลสำรวจล่าสุดของอนามัยโพล โดยกรมอนามัย กระทรวงสาธารณสุข เรื่อง “แนวโน้มพฤติกรรมการปฏิบัติตนตามมาตรการป้องกันโรค” พบว่า ประชาชนสวมหน้ากากเมื่อเข้าสถานที่ปิด เมื่อใกล้ชิดผู้ป่วย ผู้มีความเสี่ยงสูง หรือร่วมกิจกรรมที่มีคนรวมตัวกันหนาแน่น เพิ่มขึ้นจากร้อยละ 89.7 เป็นร้อยละ 91 ล้างมือด้วยสบู่ หรือแอลกอฮอล์ทุกครั้ง เมื่อสัมผัสวัตถุหรือสิ่งของที่ใช้ร่วมกัน เพิ่มขึ้นจากร้อยละ 89.8 เป็นร้อยละ 91 และคัดกรองตนเองเมื่อมีอาการ หรือเมื่อมีความเสี่ยงด้วย ATK เพิ่มขึ้นจากร้อยละ 81.4 เป็น 83.5 สะท้อนว่า แม้รัฐบาลจะมีการผ่อนคลายมาตรการป้องกันโรคโควิด-19 มากขึ้นตามลำดับ แต่ประชาชนยังคงป้องกันตนเองจากการติดเชื้อโควิด-19 อย่างเคร่งครัด
น.ส.ไตรศุลี กล่าวว่า นายกรัฐมนตรีขอบคุณคนไทยที่ให้ความสำคัญกับการป้องกันตนเองจากการติดเชื้อโควิด-19 โดยถือว่ายัง “ยกการ์ดสูง” แม้สถานการณ์การติดเชื้อในประเทศจะลงลดมากแล้ว แต่การระมัดระวังป้องกัน ยังมีความจำเป็นต่อความปลอดภัยของตนเองและคนรอบข้าง รวมถึงเป็นแนวทางเพื่อลดจำนวนการติดเชื้อในประเทศได้ดีด้วย โดยวิธีที่ง่ายที่สุดคือการสวมหน้ากากอนามัยอย่างถูกวิธีตลอดเวลาเมื่อต้องอยู่ร่วมกับผู้อื่น เว้นระยะห่าง หมั่นตรวจสอบตนเองอย่างสม่ำเสมอ เพื่อลดความเสี่ยงและป้องกันการแพร่ของโรค
“นายกรัฐมนตรี ยังขอให้ประชาชนที่ยังไม่ได้รับการฉีดวัคซีนเข็มกระตุ้น ให้รีบมาฉีดวัคซีนเพิ่มเพื่อสร้างภูมิต้านทาน โดยเฉพาะกลุ่ม 608 คือ กลุ่มผู้สูงอายุ 60 ปีขึ้นไป ผู้ป่วย 7 โรคเรื้อรัง หญิงตั้งครรภ์ 12 สัปดาห์ขึ้นไป ซึ่งมีความเสี่ยงต่อการติดเชื้อและเสียชีวิตสูง โดยวัคซีนเข็มกระตุ้น จะช่วยลดอาการความรุนแรงหากติดเชื้อ อีกทั้งยังเพิ่มภูมิต้านทานป้องกันโรคโควิด-19 ซึ่งมีความจำเป็น แม้สถานการณ์การติดเชื้อจะเริ่มลงแล้วก็ตาม” น.ส.ไตรศุลี กล่าว
วันอังคารที่ 7 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 2 จังหวัดประจำวันที่ 7 ธันวาคม 2564 เวลา 08.30 น. สามารถสัญจรผ่านได้ 1 สายทาง ไม่สามารถผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 7 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 2 จังหวัด สามารถสัญจรผ่านได้ 1 สายทาง และไม่สามารถผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 7 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 2 จังหวัด ได้แก่ สุราษฎร์ธานี และนครศรีธรรมราช สามารถสัญจรผ่านได้ 1 สายทาง ได้แก่ ถนนสาย นศ.4021 แยก ทล.4151 - บ้านบางคลุ้ง อำเภอเชียรใหญ่ และชะอวด จังหวัดนครศรีธรรมราช น้ำท่วมสูง 15 - 20 เซนติเมตร (ช่วง กม. ที่ 10+000 - 10+900 และ 14+900 - 16+750) และไม่สามารถผ่านได้ 1 สายทาง ได้แก่ ถนนสายทาง สฎ.2036 แยก ทล.41 (กม. ที่ 180+575) - บ้านแม่แขก อำเภอพุนพิน จังหวัดสุราษฎร์ธานี น้ำท่วมสูง 80 เซนติเมตร (ช่วง กม. ที่ 0+000 - 0+300 และช่วง กม. ที่ 3+000 - 11+200)
ทั้งนี้ ได้ดำเนินการติดตั้งป้ายเตือน ป้ายแนะนำเส้นทางเลี่ยง ปักเสาขาวแดงแสดงเขตแนวเส้นทาง บริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุได้ที่สายด่วนกรมทางหลวงชนบท โทร. 1146
วันจันทร์ที่ 28 มีนาคม 2565
มาตรการป้องกันโควิด-19 สำหรับงานสงกรานต์ ปี 2565
วันเสาร์ที่ 19 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค. เห็นชอบมาตรการป้องกันโรคโควิด-19 สำหรับการจัดงานเทศกาลสงกรานต์ ประจำปี 2565 โดยผู้จัดงานหรือกิจกรรมสงกรานต์ให้ลงทะเบียนบนระบบ Thai Stop Covid 2+ อนุญาตให้จัดพื้นที่เล่นน้ำและทำกิจกรรมตามประเพณีภายใต้มาตรการ COVID Free Setting ที่มีการกำกับอย่างเคร่งครัด จัดให้มีจุดคัดกรอง ควบคุมความหนาแน่น ให้ผู้ร่วมงานสวมหน้ากากอนามัยและรักษาระยะห่างตลอดเวลา ห้ามไม่ให้มีการประแป้ง เล่นปาร์ตี้โฟม จำหน่ายและบริโภคแอลกอฮอล์ในพื้นที่จัดงาน ส่วนพื้นที่สาธารณะที่ไม่มีการควบคุมห้ามเล่นน้ำและประแป้ง เมื่อกลับจากภูมิลำเนาหรือการร่วมงานสงกรานต์ให้หลีกเลี่ยงการพบผู้คนจำนวนมากสังเกตอาการตนเองเป็นเวลา 7 วัน และให้หน่วยงานพิจารณามาตรการ WFH ตามความเหมาะสม
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 21 พฤษภาคม 2565
รมว.สุชาติ ส่งกำลังใจให้เยาวชนไทยเก็บตัวลงแข่ง WorldSkills
กระทรวงแรงงาน โดยกรมพัฒนาฝีมือแรงงาน บูรณาการภาคเอกชนร่วมเก็บตัวฝึกซ้อมเยาวชนไทย ก่อนลงสนามประลองฝีมือที่นครเซี่ยงไฮ้ สาธารณรัฐประชาชนจีน
วันพฤหัสบดีที่ 14 ตุลาคม 2564
บีโอไอ ประสบความสำเร็จจับคู่ธุรกิจผ่านออนไลน์ 248 คู่  เชื่อมโยงมูลค่าซื้อขายชิ้นส่วนกว่า 1,000 ล้านบาท
บีโอไอเผยตัวเลขการจัดงาน SUBCON Thailand 2021 Virtual Edition ในรูปแบบออนไลน์เต็มรูปแบบครั้งแรก จับคู่ธุรกิจได้มากถึง 248 คู่ คาดสร้างมูลค่าการซื้อขายชิ้นส่วนในอนาคต 952 ล้านบาท
ตลอดการจัดงาน 8 วันมีผู้เข้าชมงาน2,833ราย มีผู้สนใจเข้าร่วมฟังสัมมนา 29 หัวข้อผ่านแพลตฟอร์มมากถึง2,695คน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่า ผลการจัดงานSUBCON Thailand2021Virtual Editionงานแสดงชิ้นส่วนอุตสาหกรรม และการจับคู่ธุรกิจชั้นนำของภูมิภาคอาเซียน ระหว่างวันที่ 20 – 27 กันยายน 2564 ที่ผ่านมา ซึ่งปีนี้เป็นปีแรกที่จัดงานบนแพลตฟอร์มออนไลน์เต็มรูปแบบ และตลอดการจัดงาน 8 วัน มีผู้เข้าชมงานจำนวน 2,833 ราย จาก 16 ประเทศ โดย 5 อันดับแรกของผู้เข้าชมงาน คือ ไทย อินเดีย เวียดนาม ญี่ปุ่น และสิงคโปร์ ตามลำดับ
ในกิจกรรมเจรจาจับคู่ธุรกิจที่เป็นไฮไลท์ของงานทุกปี สำหรับปีนี้มีข้อสังเกตที่น่าสนใจ คือ ผู้ซื้อในประเทศที่เป็นผู้ผลิตรายใหญ่ให้ความสนใจเข้าร่วมกิจกรรมอย่างชัดเจนอาทิ เมอร์เซเดส-เบนซ์,อีซูซุมอเตอร์,ดูคาติ มอเตอร์,เดลต้า อีเลคโทรนิคส์และ อีเลคโทรลักซ์ เป็นต้นซึ่งน่าจะเป็นปัจจัยสะท้อนการเปลี่ยนแปลงการจัดการซัพพลายเชนของบริษัทใหญ่ๆ เหล่านี้ โดยมีการปรับแผนการจัดซื้อจัดหาชิ้นส่วนในอนาคตจากแหล่งที่มีความเสี่ยงลดลง หรือกระจายความเสี่ยงในการจัดหาแหล่งผลิตวัตถุดิบและชิ้นส่วนเพิ่มขึ้น แทนการซื้อจากแหล่งเดียว ส่วนผู้ซื้อจากต่างประเทศก็จะมาจากแหล่งที่เป็นฐานการผลิตสินค้าอุตสาหกรรมสำคัญๆ ของโลก เช่น ญี่ปุ่น เกาหลี ยุโรป สหรัฐอเมริกา อินเดีย และอาเซียนเกิดการจับคู่ธุรกิจได้มากถึง 248 คู่ สร้างมูลค่าการซื้อขายชิ้นส่วนประมาณ952 ล้านบาท
นอกจากการจับคู่ธุรกิจแล้ว อีกหนึ่งไฮไลท์ที่ได้รับความสนใจ คือ การสัมมนาทั้ง 29 หัวข้อผ่านแพลตฟอร์มออนไลน์ของงานโดยหัวข้อสัมมนาส่วนใหญ่จะเน้นโอกาสและลู่ทางการค้าการลงทุนและการให้ความรู้ที่เกี่ยวกับการผลิต การลงทุน การจัดการ ซึ่งมีผู้ประกอบการทั้งไทยและต่างประเทศสนใจเข้าร่วมเป็นจำนวนมากถึง2,695คนแสดงให้เห็นว่าประเทศไทยยังเป็นแหล่งการลงทุนที่น่าสนใจ ผู้ประกอบการไทยและต่างประเทศยังให้ความสำคัญในการศึกษาหาลู่ทางการค้าการลงทุนในประเทศไทยเบื้องต้นผ่านการเข้าร่วมสัมมนา โดยหัวข้อสัมมนาที่ได้รับความสนใจมากที่สุด คือZEV Thailand Policy: Road to EV ASEAN Production HUBงานSUBCON Thailand2021Virtual Editionครั้งนี้ แม้จะเป็นการจัดงานบนแพลตฟอร์มออนไลน์
แต่ถือได้ว่าประสบความสำเร็จเป็นอย่างดี จากความสนใจเข้าร่วมงานชมงานและร่วมกิจกรรมที่สำคัญของงาน
ของผู้ประกอบการไทยและต่างชาติซึ่งการยกระดับการเจรจาธุรกิจและสัมมนารูปแบบออนไลน์เป็นการสร้างประสบการณ์ในการดำเนินธุรกิจในยุคNew Normalให้แก่ผู้ประกอบการไทยใช้เป็นเวทีเข้าสู่ และเข้าถึงตลาดต่างประเทศโดยลดค่าใช้จ่ายและเวลาในการเดินทาง ซึ่งถือว่าเป็นโอกาสที่ดีอย่างมากในช่วงเวลานี้ สำหรับการจัดงานSUBCON Thailandในปี 2565 คาดว่าจะกลับมาจัดในรูปแบบHybridEventหรือการผสมผสานระหว่างออฟไลน์และออนไลน์โดยมีกำหนดจัดในระหว่างวันที่ 18-21 พฤษภาคม 2565 ณศูนย์นิทรรศการและการประชุมไบเทค บางนา
****************************
วันเสาร์ที่ 4 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ 4 จังหวัด ประจำวันที่ 4 ธันวาคม 2564 เวลา 17.00 น. สามารถสัญจรผ่านได้ 1 สายทาง และไม่สามารถผ่านได้ 3 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 4 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด สามารถสัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 4 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ สุราษฎร์ธานี นครศรีธรรมราช พัทลุง และชุมพร สามารถสัญจรผ่านได้ 1 สายทาง คือ สายทาง พท.2013 แยก ทล.41 (กม. ที่ 76+300) - บ้านใหม่ อำเภอควนขนุน และอำเภอเมือง จังหวัดพัทลุง น้ำท่วม 30 เซนติเมตร (ช่วง กม. ที่ 0+000 - 12+150) และไม่สามารถผ่านได้ 3 สายทาง แบ่งเป็น น้ำท่วมสูง 2 สายทาง (2 แห่ง) ทางขาด 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อำเภอพุนพิน จังหวัดสุราษฎร์ธานี น้ำท่วมสูง 80 เซนติเมตร (ช่วง กม. ที่ 3+000 - 11+200)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อำเภอทุ่งตะโก และสวี จังหวัดชุมพร โครงสร้างทางชำรุด (ช่วง กม. ที่ 5+400 - 5+450)
3. สายทาง นศ.4021 แยก ทล.4151 - บ้านบางคลุ้ง อำเภอเชียรใหญ่ และชะอวด จังหวัดนครศรีธรรมราช น้ำท่วมสูง 50 เซนติเมตร (ช่วง กม. ที่ 14+900 - 16+750)
ทั้งนี้ ทช. ได้ดำเนินการติดตั้งป้ายเตือนและป้ายแนะนำเส้นทางเลี่ยงบริเวณสายทางที่ได้รับผลกระทบจากอุทกภัยเพื่อแจ้งให้ประชาชนได้รับทราบเป็นที่เรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อย่างใกล้ชิด เตรียมดำเนินการฟื้นฟูซ่อมแซมตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
วันพฤหัสบดีที่ 30 ธันวาคม 2564
กรมการขนส่งทางบก เตรียมความพร้อมป้องกันอุบัติเหตุทางถนน รองรับการเดินทางของประชาชนที่เดินทางโดยรถโดยสารสาธารณะ ช่วงเทศกาลปีใหม่ 2565
ให้สำนักงานขนส่งทุกแห่ง ลงพื้นที่ตรวจเช็กความพร้อมของรถโดยสารทุกคัน พนักงานขับรถทุกคน เพื่อให้ประชาชนเดินทางถึงที่หมายโดยสวัสดิภาพ ปลอดภัย
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ในช่วงวันหยุดยาวเทศกาลปีใหม่ 2565 กรมการขนส่งทางบก (ขบ.) เตรียมพร้อมอำนวยความสะดวกและความปลอดภัย
ในการเดินทางใช้รถใช้ถนน และการเดินทางด้วยรถโดยสารสาธารณะ โดยมีเป้าหมายในการลดอุบัติเหตุทางถนน ซึ่งจะเริ่มดำเนินการเข้มข้นตั้งแต่บัดนี้เป็นต้นไป ถึงวันที่ 4 ธันวาคม 2565 จึงได้กำหนดแนวทางการป้องกันและลดอุบัติเหตุ สำหรับผู้ที่เดินทางโดยรถโดยสารสาธารณะ เพื่อให้ประชาชนเดินทางถึงที่หมายโดยสวัสดิภาพและปลอดภัย ในช่วงเทศกาลปีใหม่ 2565 ดังนี้
ในช่วงก่อนเทศกาล เน้นมาตรการควบคุม กำกับ ดูแลความปลอดภัยของรถและอุปกรณ์
ส่วนควบของรถโดยสารสาธารณะ และการปฏิบัติงานของพนักงานขับรถ ตลอดระยะเวลาการปฏิบัติหน้าที่อย่างเข้มข้น โดยให้สำนักงานขนส่งทุกแห่งออกตรวจสอบการเตรียมความพร้อมของรถและพนักงานขับรถโดยสาร ณ สถานประกอบการของผู้ประกอบการขนส่งด้วยรถโดยสารสาธารณะ เพื่อกระตุ้นเตือนให้ผู้ประกอบการขนส่งใส่ใจในการตรวจสอบความปลอดภัยของตัวรถก่อนการให้บริการ ตลอดจนให้คำแนะนำผู้ประกอบการขนส่งเกี่ยวกับมาตรการความปลอดภัย รวมทั้งการให้คำแนะนำด้านความปลอดภัยแก่ผู้โดยสารที่สถานีขนส่ง อาทิการงดดื่มสุราบนรถโดยสาร การแนะนำการใช้อุปกรณ์ช่วยเหลือกรณีเกิดเหตุฉุกเฉิน และตรวจสอบการคาดเข็มขัดนิรภัยของผู้โดยสารก่อนออกเดินทาง รวมทั้งการปฏิบัติตามมาตรการสาธารณสุขเพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) เช่น สวมหน้ากากอนามัยตลอดเวลาที่ให้บริการ ตรวจวัดอุณหภูมิร่างกาย เว้นระยะห่างระหว่างกัน หมั่นล้างมือด้วยแอลกอฮอล์เจล เป็นต้น
สำหรับในช่วงเทศกาลเน้นการตรวจสอบความพร้อมของรถและพนักงานขับรถโดยสารสาธารณะตาม Checklist ณ สถานีขนส่งผู้โดยสารและจุดจอดรถต้นทางทั่วประเทศ จุดตรวจ Rest Area และจุดตรวจ Checking Point รวมกว่า 200 จุด เพื่อป้องกันอุบัติเหตุที่เกิดจากความบกพร่องของรถโดยสารและพนักงานขับรถ หากพบการกระทำผิดจะดำเนินการลงโทษขั้นสูงสุด และจะประสานผู้ประกอบการขนส่งนำรถหรือพนักงานขับรถที่มีความพร้อมมาทดแทนทันที ตลอดจนมีการเฝ้าระวังการใช้ความเร็วของรถสาธารณะผ่านระบบ GPS ตลอด24 ชั่วโมง และการจัดเจ้าหน้าที่ตรวจการสุ่มตรวจจับความเร็วของรถสาธารณะด้วยกล้องเลเซอร์บนถนนสายหลักทั่วประเทศ เพื่อลดความเสี่ยงในการเกิดอุบัติเหตุ
อธิบดีกรมการขนส่งทางบก กล่าวเพิ่มเติมว่า ขบ. ได้ขอความร่วมมือไปยังผู้ประกอบการขนส่งผู้โดยสารให้ปฏิบัติมาตรการด้านสาธารณสุข เพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) อย่างเคร่งครัด และขอความร่วมมือผู้ประกอบการขนส่งสินค้าหลีกเลี่ยงการขนส่งสินค้าในช่วงเทศกาล เพื่อลดปัญหาการจราจรและลดความเสี่ยงในการเกิดอุบัติเหตุ และขอให้ตรวจสอบและดูแลรถและพนักงานรถให้มีความพร้อมสำหรับการใช้งานตลอดเวลา
วันพฤหัสบดีที่ 14 กรกฎาคม 2565
​​Thailand’s 3 provinces ranked among top 10 in survey on South-Eastern Asia: Health Care Index by City 2022 Mid-Year
​​Thailand’s 3 provinces ranked among top 10 in survey on South-Eastern Asia: Health Care Index by City 2022 Mid-Year
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased that Thailand's 3 provinces are ranked among top 10 Southeast Asian cities with the highest quality healthcare system for 2022 mid-year, according to the website Numbeo's survey on South-Eastern Asia: Health Care Index by City 2022 Mid-Year.
Top the ranking is Chiang Mai, followed by Bangkok, and Pattaya, at 3rd, and 4th respectively. Visitors of Numbeo, the website with largest database on cost of living and healthcare system, have been surveyed on overall quality of healthcare system, medical personnel, equipment, staffs, and medical expenses.
According to the survey, Chiang Mai is a popular city among foreigners thanks to its low cost of living, convenience, and cultural identity. There are large foreign communities in the province, as well as quality healthcare services, which are affordable comparing to similar treatment in hospitals abroad.
The Government Spokesperson added that the Prime Minister was pleased that Thai healthcare system has been acknowledged by the international community. The Government has set a policy to upgrade the country’s medical industry to becoming an inclusive medical hub. The Prime Minister also thanked all concerned sectors and agencies, be it, the public and private sectors, and medical R&D centers and facilities, as well as medical personnel, for their integrative effort to drive investment and development in medical industry, and promote Thailand’s healthcare reputation at an international level.
วันจันทร์ที่ 6 กันยายน 2564
รัฐบาลอนุมัติ 2,900 ล้าน สร้างความเข้มแข็งเศรษฐกิจฐานราก
วันจันทร์ที่ 6 กันยายน 2564
รัฐบาลอนุมัติ 2,900
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติวงเงิน 2,900 ล้านบาท เพื่อดำเนินโครงการพัฒนาและเสริมสร้างความเข้มแข็งของเศรษฐกิจฐานราก ครั้งที่ 3 จำนวน 1,766 โครงการ ในพื้นที่ 10 จังหวัด ได้แก่ จ.แพร่ พิษณุโลก ตาก สุโขทัย ร้อยเอ็ด สุรินทร์ อำนาจเจริญ พระนครศรีอยุธยา ปราจีนบุรี และสระแก้ว ครอบคลุม 4 กลุ่ม ได้แก่ กลุ่มพัฒนาสินค้า ท่องเที่ยว บริการและการค้า กลุ่มยกระดับประสิทธิภาพและสร้างมูลค่าเพิ่มด้านการเกษตร กลุ่มส่งเสริมและพัฒนาทักษะฝีมือแรงงาน และกลุ่มพัฒนาโครงสร้างพื้นฐานชุมชน ส่งผลให้เกิดการจ้างงานกว่า 29,000 คน มีผู้ได้รับประโยชน์กว่า 3.5 ล้านคน คิดเป็นกว่า 8,000 ครัวเรือน และยังเป็นการพัฒนาโครงสร้างพื้นฐานเพื่อรองรับการฟื้นตัวและพัฒนากิจกรรมทางเศรษฐกิจในชุมชนด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 3 กุมภาพันธ์ 2565
รองปลัดฯ ภานุวัฒน์ หารือโครงการบริการจัดการพลังงานติดตั้งระบบผลิตไฟฟ้าจากแสงอาทิตย์ชนิดติดตั้งบนหลังคาของ​หน่วยงานในสังกัดกระทรวงอุตสาหกรรม
นายภานุวัฒน์ ตริยางกูรศรี​ รองปลัดกระทรวงอุตสาหกรรม เป็นประธานในการหารือโครงการบริการจัดการพลังงานติดตั้งระบบผลิตไฟฟ้าจากแสงอาทิตย์ชนิดติดตั้งบนหลังคาของหน่วยงานในสังกัดกระทรวงอุตสาหกรรม
รองปลัดฯ ภานุวัฒน์ หารือโครงการบริการจัดการพลังงานติดตั้งระบบผลิตไฟฟ้าจากแสงอาทิตย์ชนิดติดตั้งบนหลังคาของ​หน่วยงานในสังกัดกระทรวงอุตสาหกรรม
วันที่ 1 กุมภาพันธ์ 2565 นายภานุวัฒน์ ตริยางกูรศรี​ รองปลัดกระทรวงอุตสาหกรรม เป็นประธานในการหารือโครงการบริการจัดการพลังงานติดตั้งระบบผลิตไฟฟ้าจากแสงอาทิตย์ชนิดติดตั้งบนหลังคาของหน่วยงานในสังกัดกระทรวงอุตสาหกรรม เพื่อรับฟังการนำเสนอผลการศึกษาจากการสำรวจพื้นที่ทั้งหมดภายใต้การกำกับของกระทรวงอุตสาหกรรม ถึงความเป็นไปได้ในการติดตั้งโซล่าเซลล์ เพื่อช่วยลดค่าไฟฟ้าภายในหน่วยงานรัฐ และตอบสนองตามนโยบายของรัฐบาล โดยมี​ นายสมชาย เรือนทรัพย์ ผู้ช่วยผู้อำนวยการกองธุรกิจเกี่ยวเนื่องหน่วยงานภาครัฐการไฟฟ้านครหลวง​ นางสาวเขมนันท์ รุกขจินดา ผู้ช่วยผู้อำนวยการฝ่ายขาย และการตลาดพลังงาน และทีมงาน ณ ห้องชุณหะวัณ ชั้น 3 สำนักงานปลัดกระทรวงอุตสาหกรรม
วันพุธที่ 1 ธันวาคม 2564
รัฐบาลเจรจาความตกลง CPTPP โดยยึดประโยชน์ของเกษตรกรไทยเป็นสำคัญ
วันอังคารที่ 30 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลรับฟังข้อกังวลจากทุกภาคส่วนกรณีเข้าร่วมการเจรจาความตกลงที่ครอบคลุมและก้าวหน้าสำหรับหุ้นส่วนทางเศรษฐกิจภาคพื้นแปซิฟิก หรือ CPTPP โดยได้มีกระบวนการรับฟังความคิดเห็นจากประชาชนและสภาผู้แทนราษฎรด้วยแล้ว ซึ่งข้อตกลง CPTPP มีประโยชน์หลายด้าน เช่น เป็นการขยายเขตการค้าเสรีและให้สิทธิพิเศษแก่สินค้าที่มีถิ่นกำเนิดในประเทศสมาชิก แต่ก็อาจมีผลกระทบทางลบที่หลายฝ่ายกังวล เช่น ข้อกำหนดเรื่องการเก็บเมล็ดพันธุ์ตามวิถีดั้งเดิม และเรื่องมาตรการภาษี ซึ่งต้องพิจารณาและเจรจาต่อรองอย่างรอบคอบ ทั้งนี้ การเจรจายังไม่ใช่การตกลงเข้าร่วมเป็นสมาชิกข้อตกลงในทันที แต่เป็นการหาข้อกำหนดร่วมกันที่ดีที่สุดโดยยึดประโยชน์ของเกษตรกรไทยเป็นสำคัญ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 12 สิงหาคม 2564
นายกรัฐมนตรีมอบตัวแทน เยี่ยมเจ้าหน้าที่ตำรวจที่ได้รับบาดเจ็บจากการปฏิบัติหน้าที่ควบคุมฝูงชน ณ โรงพยาบาลตำรวจ
นายกรัฐมนตรีมอบตัวแทน เยี่ยมเจ้าหน้าที่ตำรวจที่ได้รับบาดเจ็บจากการปฏิบัติหน้าที่ควบคุมฝูงชน ณ โรงพยาบาลตำรวจ
วันที่ 12 ส.ค.64 นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายนางนันทวรรณ ชื่นศิริ รองเลขาธิการนายกรัฐมนตรีฝ่ายบริหาร เยี่ยมเจ้าหน้าที่ตำรวจจำนวน 9 ราย ซึ่งได้รับบาดเจ็บจากการปฏิบัติหน้าที่ควบคุมการชุมนุมเมื่อวันที่ 10 สิงหาคม ที่ผ่านมา ณ โรงพยาบาลตำรวจ
“ท่านนายกรัฐมนตรียังฝากความห่วยใยเจ้าหน้าที่ท่านอื่น ๆ ที่ได้รับบาดเจ็บจากเหตุการณ์ดังกล่าว พร้อมทั้งเน้นให้ทุกภาคส่วนปฏิบัติหน้าที่ด้วยความความระมัดระวังในการเข้าระงับเหตุและควบคุมฝูงชน ยึดหลักสากล ปฏิบัติการตามสถานการณ์และความจำเป็นเท่านั้น พร้อมทั้งขอบคุณประชาชนที่ให้ความร่วมมือ หลีกเลี่ยง ไม่เข้าร่วมหรือไปยังพื้นที่ชุมนุม นายกรัฐมนตรียังรู้สึกเสียใจที่การชุมนุมก่อให้เกิดความเสียหายแก่ทรัพย์สิน สร้างความเดือดร้อนและสร้างผลกระทบให้กับประชาชนที่อยู่ในพื้นที่และผู้ที่เดินทางทั่วไปด้วย” นายอนุชาฯ กล่าว
วันจันทร์ที่ 30 พฤษภาคม 2565
กสร. ดันหลัก 3จ 1ป ป้องกันอุบัติเหตุ อุบัติภัย จากสารเคมีอันตราย
กระทรวงแรงงาน โดยกรมสวัสดิการและคุ้มครองแรงงานห่วงความปลอดภัยลูกจ้างทำงานเกี่ยวกับสารเคมีอันตราย เตือนลูกจ้างและนายจ้างปฏิบัติตามหลัก 3จ 1ป เพื่อป้องกันการเกิดอุบัติเหตุและอุบัติภัยจากสารเคมีอันตราย
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)เปิดเผยว่าพลเอก ประยุทธ์จันทร์โอชา นายกรัฐมนตรีและรัฐมนตรีว่าการกระทรวงกลาโหมพลเอก ประวิตร วงษ์สุวรรณรองนายกรัฐมนตรีซึ่งกำกับดูแลกระทรวงแรงงานและนายสุชาติ ชมกลิ่น รัฐมนตรีว่าการกระทรวงแรงงานมีความห่วงใยในความปลอดภัยและสุขภาพอนามัยของลูกจ้างที่ต้องปฏิบัติงานเกี่ยวกับสารเคมีอันตราย เนื่องจากมีความใกล้ชิดกับสารเคมีจนอาจเป็นเหตุทำให้ลูกจ้างได้รับอันตราย จึงได้กำชับให้ กสร. กำหนดมาตรการในการดูแลความปลอดภัยของลูกจ้างกลุ่มนี้และให้ประชาสัมพันธ์ สร้างความรู้ความเข้าใจให้นายจ้าง ลูกจ้าง ปฏิบัติตามอย่างเคร่งครัด ซึ่ง กสร. ได้ให้ความสำคัญในการดูแลความปลอดภัยของผู้ใช้แรงงานทุกอาชีพมาอย่างต่อเนื่อง โดยในปี 2565 นี้ กสร. ได้จัดแคมเปญ SAFE LIFE ขึ้น โดยมีหลัก “3จ 1ป”ซึ่งเป็นมาตรการในการป้องกันการเกิดอุบัติเหตุและอุบัติภัยจากสารเคมีอันตรายเป็นหนึ่งในแคมเปญรณรงค์นี้ด้วย หลักดังกล่าวประกอบด้วย การแจ้ง การจัดเก็บ การจัดการ และการประเมิน โดย “ การแจ้ง ” หมายถึง สถานประกอบกิจการที่ใช้สารเคมีต้องแจ้งบัญชีรายชื่อสารเคมีอันตราย ( สอ.1 ) ต่อ กสร. ภายในเดือนมกราคมของทุกปี แจ้งข้อมูลบนฉลากสารเคมี สัญลักษณ์วิธีการทำงานที่ถูกต้อง ป้ายเตือนหรือป้ายห้ามต่างๆ ให้ลูกจ้างเข้าใจ “ การจัดเก็บ ” หมายถึง สถานที่จัดเก็บสารเคมีต้องมีระยะห่างที่ปลอดภัยและเป็นไปตามมาตรฐาน “การจัดการ” หมายถึง มีการจัดการสภาพแวดล้อมบริเวณที่จัดเก็บสารเคมีให้สะอาด เป็นระเบียบ มีระบบระบายอากาศและระบบป้องกันมลพิษที่ถูกต้อง โดยลูกจ้างต้องสวมใส่อุปกรณ์คุ้มครองความปลอดภัยส่วนบุคคลอย่างรัดกุม และ “ การประเมิน ” หมายถึง มีการประเมินความเสี่ยงการก่ออันตรายของสารเคมีที่ใช้และประเมินความเสี่ยงต่อสุขภาพของลูกจ้างเป็นประจำ
อธิบดี กสร.กล่าวเพิ่มเติมว่า อุบัติเหตุและอุบัติภัยจากสารเคมีอันตรายนั้น สามารถป้องกันได้ หากทุกฝ่ายตระหนักและคำนึงถึงความปลอดภัยในการทำงาน จึงอยากเน้นย้ำให้นายจ้างและลูกจ้างปฏิบัติตามกฎหมายความปลอดภัยและยึดหลัก 3จ 1ป เป็นแนวทางปฏิบัติในสถานประกอบกิจการอย่างเคร่งครัด หากมีข้อสงสัยเกี่ยวกับการปฏิบัติตามกฎหมายความปลอดภัยในการทำงาน สอบถามเพิ่มเติมได้ที่ กองความปลอดภัยแรงงาน โทรศัพท์ 02-4489128-39 สำนักงานสวัสดิการและคุ้มครองแรงงานกรุงเทพมหานครพื้นที่ 1 - 10สำนักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน หมายเลข 1506 กด 3 และ 1546
วันเสาร์ที่ 11 มิถุนายน 2565
โฆษกรัฐบาล เผย “นายกฯ” แนะจังหวัดที่ผู้ติดเชื้อโควิด-19ในพื้นที่ยังสูง เข้มมาตรการป้องกัน/คัดกรอง รณรงค์ฉีดวัคซีน เน้นย้ำดูแลกลุ่มเสี่ยง 608 เป็นกรณีพิเศษ
โฆษกรัฐบาล เผย “นายกฯ” แนะจังหวัดที่ผู้ติดเชื้อโควิด-19ในพื้นที่ยังสูง เข้มมาตรการป้องกัน/คัดกรอง รณรงค์ฉีดวัคซีน เน้นย้ำดูแลกลุ่มเสี่ยง 608 เป็นกรณีพิเศษ ขณะที่ยอดผู้ติดเชื้อโควิด-19 วันนี้ 2,501 ราย
วันนี้ (11 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นห่วงโดยเฉพาะในพื้นที่ 10 จังหวัด ที่จำนวนผู้ติดเชื้อโควิด-19 ยังสูง อาทิ กรุงเทพมหานคร นนทบุรี อุบลราชธานี สมุทรปราการ ให้คุมเข้มมาตรการป้องกัน/คัดกรอง รณรงค์ฉีดวัคซีน และดูแลกลุ่มเสี่ยง 608 เป็นกรณีพิเศษ ขอความร่วมมือเข้ารับการฉีดวัคซีนให้ครบตามเกณฑ์และรับวัคซีนเข้มกระตุ้นหลังพบผู้เสียชีวิตส่วนใหญ่ยังคงเป็นคนกลุ่มนี้ ขณะเดียวกันก็ให้กระทรวงสาธารณสุขเฝ้าระวังประเมินสถานการณ์อย่างใกล้ชิด และเตรียมพร้อมการปฏิบัติหากพบยอดผู้ติดเชื้อสูงขึ้น ขอความร่วมมือทุกคนยังคงปฏิบัติตนตามมาตรการทางสาธารณสุขอย่างเคร่งครัด
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ จำนวน 2,501 ราย ไม่มีผู้ป่วยมาจากต่างประเทศ ทำให้มียอดผู้ป่วยสะสม 2,258,954 ราย (ตั้งแต่ 1 มกราคม 2565) หายป่วยกลับบ้านแล้ว 2,917 ราย หายป่วยสะสม 2,259,469 ราย (ตั้งแต่ 1 มกราคม 2565) ผู้ป่วยกำลังรักษา 24,112 ราย โดยมีผู้ป่วยปอดอักเสบรักษาตัวอยู่ในโรงพยาบาลจำนวน 639 ราย และเสียชีวิต 28 ราย
ส่วนยอดการฉีดวัคซีน (ข้อมูล ณ 10 มิ.ย.65 เวลา 23.18 น.) สะสมรวมทั้งสิ้น 138,441,640 โดส จำแนกเป็น เข็มที่ 1 จำนวน 56,826,807 เข็มที่ 2 จำนวน 52,861,813 โดสเข็มที่ 3 จำนวน 25,093,138 โดส และเข็มที่ 4 จำนวน 3,659,882 โดส
วันอังคารที่ 22 มิถุนายน 2564
กสร. ผนึกกำลังหน่วยงานรัฐและเอกชน ควบคุมการแพร่ระบาดโควิด-19 ในสถานประกอบกิจการ โรงงาน ทั่วประเทศ
กสร. ร่วมมือหน่วยงานภาครัฐและเอกชน เข้าตรวจสถานประกอบกิจการทั่วประเทศ กำหนดมาตรการป้องกัน การเฝ้าระวัง การฉีดวัคซีน รวมถึงการควบคุมการแพร่ระบาดโรคติดเชื้อไวรัสโควิด-19 ในสถานประกอบกิจการ และโรงงานอุตสาหกรรมทั่วประเทศ
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) เปิดเผยว่า ตามที่ศูนย์บริหารสถานการณ์แพร่ระบาดของไวรัสโคโรนา 2019 (COVID-19) มอบหมายให้กระทรวงอุตสาหกรรมเป็นเจ้าภาพหลัก ร่วมกับกระทรวงแรงงาน กระทรวงสาธารณสุข กระทรวงมหาดไทย หน่วยงานภาครัฐ และภาคเอกชนที่เกี่ยวข้อง กำหนดมาตรการป้องกัน การเฝ้าระวัง การฉีดวัคซีน รวมถึงการควบคุมและป้องกันโรคโควิด-19 ในสถานประกอบกิจการ โรงงานอุตสาหกรรม ครอบคลุมทั่วประเทศ กระทรวงแรงงานภายใต้การกำกับดูแลของท่านพลเอก ประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงาน พร้อมให้ความร่วมมือแก้ไขปัญหาที่เกิดขึ้นดังกล่าว โดยสั่งการให้กรมสวัสดิการและคุ้มครองแรงงาน มอบหมายพนักงานตรวจแรงงานจากสำนักงานสวัสดิการและคุ้มครองแรงงานจังหวัดทุกจังหวัด และสำนักงานสวัสดิการและคุ้มครองแรงงานกรุงเทพมหานครพื้นที่ 1-10 ร่วมมือกับสำนักงานอุตสาหกรรมจังหวัด ตรวจค้นหาผู้ติดเชื้อไวรัสโควิด-19 ในสถานประกอบกิจการ ที่มีลูกจ้างตั้งแต่ 200 คนขึ้นไป ซึ่งมีจำนวน 3,304 แห่ง เพื่อป้องกันการแพร่ระบาดในโรงงานและปกป้องเศรษฐกิจของประเทศ โดยในสัปดาห์ที่ผ่านมาได้ประชาสัมพันธ์และขอความร่วมมือสถานประกอบกิจการทั่วประเทศ ประเมินตนเองผ่าน Platform online : Thai Stop COVID plus และ Thai Save Thai ซึ่งสถานประกอบกิจการได้ให้ความร่วมมือประเมินตนเองเกินกว่าร้อยละ 52 และได้นำผลการประเมินตนเองของสถานประกอบกิจการที่ต่ำกว่าเกณฑ์มาตรฐาน มาจัดทำเป็นแผนเข้าตรวจประเมินโรงงานในพื้นที่
โฆษก กสร. กล่าวเพิ่มเติมว่า หน่วยงานในส่วนภูมิภาคของกระทรวงแรงงานได้แก่ สำนักงานงานแรงงานจังหวัด สำนักงานประกันสังคมจังหวัด สำนักงานสวัสดิการและคุ้มครองแรงงานจังหวัด ได้ร่วมกับสำนักงานอุตสาหกรรมจังหวัด หน่วยงานในพื้นที่ของกระทรวงสาธารณสุข กระทรวงมหาดไทย และ BOI ร่วมกันจัดทีมตรวจประเมินโรงงานในพื้นที่ (onsite) แล้ว ตั้งแต่วันที่ 16 มิถุนายน 2564 ที่ผ่านมา ในส่วนของสถานประกอบกิจการในเขตพื้นที่กรุงเทพมหานครนั้น สำนักงานสวัสดิการและคุ้มครองแรงงานพื้นที่ 1-10 ได้ร่วมกับกรมโรงงานอุตสาหกรรม สำนักงานสุขาภิบาลสิ่งแวดล้อม สำนักอนามัย กรุงเทพมหานคร สถาบันป้องกันควบคุมโรคเขตเมือง กรมควบคุมโรค และกองประเมินผลกระทบ กรมอนามัย ได้จัดทำแผนเข้าตรวจประเมินในวันที่ 22 มิถุนายน 2564 เป็นต้นไป
วันพฤหัสบดีที่ 25 พฤศจิกายน 2564
กรมทางหลวงรับรางวัลผลงานวิจัยจากสำนักงานการวิจัยแห่งชาติ รางวัล GRAA
จากสมาพันธ์ทางหลวงนานาชาติ (IRF) และรางวัล Mino Best Project Award
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ได้รับรางวัลผลงานวิจัยจากสำนักงานการวิจัยแห่งชาติ รางวัล GRAA จากสมาพันธ์ทางหลวงนานาชาติ (IRF) และรางวัล Mino Best Project Award จากสมาคมวิศวกรรมงานทางแห่งเอเชียและออสตราเลเซีย (REAAA) ประจำปี พ.ศ. 2564 ดังนี้
1. รางวัลผลงานวิจัยระดับดี ประจำปี 2564 จากสำนักงานการวิจัยแห่งชาติ (วช.) จากผลงานทางวิชาการ เรื่องการศึกษาตรวจวัดอำนาจการทำลายของรถบรรทุกไทยและพฤติกรรมการรับน้ำหนักของโครงสร้างถนนกรมทางหลวง “Field Monitoring of Road Pavement Responses and their Performance in Thailand” และ วช. ได้กำหนดจัดพิธีมอบรางวัลการวิจัยแห่งชาติ รางวัลผลงานวิจัย รางวัลวิทยานิพนธ์ และรางวัลผลงานประดิษฐ์คิดค้น ประจำปีงบประมาณ 2564 ภายในงาน “วันนักประดิษฐ์” ประจำปี 2564 ทั้งนี้เนื่องจากสถานการณ์การแพร่ระบาดของโรคติดเชื้อไวรัส COVID-19 วช. จึงยังไม่สามารถดำเนินการจัดพิธีมอบรางวัลดังกล่าวได้
2. รางวัล 2021 IRF Global Road Achievement Awards (GRAA) สาขาด้านการวิจัย(Research Category) ประจำปี 2564 จาก สมาพันธ์ทางหลวงนานาชาติ (IRF: International Road Federation) รางวัล  จากผลงานทางวิชาการเรื่อง การศึกษาตรวจวัดอำนาจการทำลายของรถบรรทุกไทยและพฤติกรรมการรับน้ำหนักของโครงสร้างถนนกรมทางหลวง “Field Monitoring of Road Pavement Responses and their Performance in Thailand” โดย นายอัคคพัฒน์ สว่างสุรีย์ วิศวกรโยธาเชี่ยวชาญ สำนักวิจัยและพัฒนางานทาง เป็นผู้แทน ทล.เข้ารับรางวัล เมื่อวันที่ 9 พฤศจิกายน 2564 ในการประชุม The 18th IRF World Meeting & Exhibition ซึ่งจัดขึ้นระหว่างวันที่ 7 - 10 พฤศจิกายน 2564 ณ นครดูไบ ประเทศสหรัฐอาหรับเอมิเรตส์
3. รางวัล The Mino Best Project Award ครั้งที่ 2 ประเภท Community Road จัดโดยสมาคมวิศวกรรมงานทางแห่งเอเชียและออสตราเลเซีย (REAAA) ประจำปี พ.ศ. 2564 จากผลงานการออกแบบและก่อสร้างทางหลวงที่ใช้วัสดุท้องถิ่นเป็นโครงสร้างชั้นทาง พร้อมการตรวจวัดพฤติกรรมของวัสดุชั้นทางทางหลวงหมายเลข 2275 ตอนห้วยไร่ - บ้านกลาง ระหว่าง กม. ที่ 155+238 ถึง กม. ที่ 157+738 ระยะทาง 2.500 กิโลเมตร โดยคณะกรรมการตัดสินรางวัลพิจารณาคัดเลือกจากโครงการก่อสร้างทางหรือสะพานที่มี
ความโดดเด่นในภูมิภาคเอเชียและออสตราเลเซีย โดยนายอัคคพัฒน์ สว่างสุรีย์ วิศวกรโยธาเชี่ยวชาญ สำนักวิจัยและพัฒนางานทาง เป็นผู้แทนกรมทางหลวงเข้ารับรางวัลที่จัดขึ้นในพิธีปิดการประชุมใหญ่สามัญและการสัมมนาวิชาการระดับนานาชาติของสมาคม REAAA ครั้งที่ 16 ผ่านระบบออนไลน์ ระหว่างวันที่ 13 - 15 กันยายน 2564 ณ กรุงมะนิลา ประเทศฟิลิปปินส์
สำหรับผลงานดังกล่าวได้จัดแสดงในงาน “มหกรรมงานวิจัยแห่งชาติ 2564 (Thailand Research Expo 2021)” ครั้งที่ 16 จัดขึ้นระหว่างวันที่ 22 - 26 พฤศจิกายน 2564 ณ โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์
วันอังคารที่ 22 มิถุนายน 2564
ดีอีเอส ร่วมหารือเตรียมความพร้อมช่วงไทยเป็นเจ้าภาพการประชุมผู้นำเขตเศรษฐกิจเอเปค ปี 2565
ดีอีเอส ร่วมหารือเตรียมความพร้อมช่วงไทยเป็นเจ้าภาพการประชุมผู้นำเขตเศรษฐกิจเอเปค ปี 2565
เมื่อวันที่21มิถุนายน2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นผู้แทนปลัดกระทรวงดิจิทัลเพื่อเศรษฐกิจและสังคมร่วมการประชุมคณะอนุกรรมการด้านสารัตถะเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปคปีพ.ศ. 2565ครั้งที่2/ 2564ผ่านระบบการประชุมทางไกลณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคมโดยมีรองนายกรัฐมนตรีและรัฐมนตรีว่าการกระทรวงการต่างประเทศ(นายดอนปรมัตถ์วินัย)เป็นประธานการประชุมฯทั้งนี้การประชุมดังกล่าวได้จัดขึ้นเพื่อพิจารณาให้ความเห็นชอบผลลัพธ์ที่เป็นรูปธรรม(Deliverables)ของเอเปคในปี2565ที่ไทยจะเป็นเจ้าภาพรวมถึงข้อริเริ่ม/ข้อเสนอโครงการโดยให้มีความสอดคล้องกับประเด็นสำคัญ(Priorities) 3ด้านได้แก่การอำนวยความสะดวกการค้าและการลงทุนการฟื้นฟูความเชื่อมโยงและการส่งเสริมการเจริญเติบโตที่ยั่งยืนและครอบคลุมก่อนที่จะนำเสนอต่อที่ประชุมคณะกรรมการระดับชาติฯครั้งที่2/2564 เพื่อให้ความเห็นชอบต่อไป
ในการนี้กระทรวงดิจิทัลเพื่อเศรษฐกิจและสังคมได้เสนอการจัดกิจกรรมเสวนาICT Roundtable for TEL64หัวข้อ“Towards the NEXT Normal: the Future of Digital Manpower”เป็นDeliverablesของไทยโดยกิจกรรมดังกล่าวกำหนดจะจัดขึ้นในช่วงที่กระทรวงฯจะเป็นเจ้าภาพการประชุมคณะทำงานเอเปคด้านโทรคมนาคมและสารสนเทศ(APEC Telecommunications and Information Working Group: APEC TEL WG)ครั้งที่64ในปี2565
***********
วันพุธที่ 22 มิถุนายน 2565
ปลัด สธ.ห่วงกลุ่มเสี่ยงสูงอายุ-โรคเรื้อรัง ยังเสียชีวิตจากโควิด ขอความร่วมมือฉีดเข็มกระตุ้น
ปลัดกระทรวงสาธารณสุข เผยสถานการณ์โควิด 19 เริ่มทรงตัว ผู้ติดเชื้อส่วนใหญ่อยู่ใน กทม. ปริมณฑล และจังหวัดใหญ่ อาการไม่รุนแรง ส่วนผู้เสียชีวิตยังเป็นกลุ่มเสี่ยง 608 ที่รับวัคซีนไม่ครบ ภาพรวมความครอบคลุมเข็มกระตุ้นอยู่ที่ 42.3% ยังห่างจากเป้าหมาย 60%
ปลัดกระทรวงสาธารณสุข เผยสถานการณ์โควิด 19 เริ่มทรงตัว ผู้ติดเชื้อส่วนใหญ่อยู่ใน กทม. ปริมณฑล และจังหวัดใหญ่ อาการไม่รุนแรง ส่วนผู้เสียชีวิตยังเป็นกลุ่มเสี่ยง 608 ที่รับวัคซีนไม่ครบ ภาพรวมความครอบคลุมเข็มกระตุ้นอยู่ที่ 42.3% ยังห่างจากเป้าหมาย 60% เหตุเริ่มมารับวัคซีนน้อยลงเหลือหลักหมื่นต่อวัน ส่วนหนึ่งเป็นเพราะกลัว หรือคิดว่าปลอดภัยแล้ว เร่งรณรงค์นำวัคซีนไปหาประชาชนให้รับเข็มกระตุ้นเพิ่มเติม เพื่อความปลอดภัยและลดการเสียชีวิต
วันนี้ (22 มิถุนายน 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า หลังมีการผ่อนคลายให้เปิดสถานบันเทิงและลดระดับการแจ้งเตือนภัยเป็นระดับ 2 ทั่วประเทศ สถานการณ์โควิด 19 ไม่ได้รุนแรงมากขึ้น แนวโน้มผู้ติดเชื้อ ผู้ป่วยกำลังรักษา ผู้ป่วยอาการหนักลดลงและเริ่มทรงตัว ขณะนี้ผู้ติดเชื้อส่วนใหญ่อยู่ในพื้นที่ กทม. ปริมณฑล และจังหวัดใหญ่ทุกภูมิภาค โดยเฉพาะอำเภอเมือง สาเหตุจากการสัมผัสใกล้ชิด ส่วนใหญ่มีไข้เล็กน้อย ไอ เจ็บคอ คล้ายไข้หวัดใหญ่ อย่างไรก็ตาม ผู้เสียชีวิตยังคงอยู่ในระดับ 20 รายต่อวัน ส่วนใหญ่เป็นกลุ่มเสี่ยงคือ ผู้สูงอายุ 60 ปีขึ้นไป และผู้มีโรคประจำตัวเรื้อรัง ที่ไม่ได้รับวัคซีนเข็มกระตุ้นตามเกณฑ์
นพ.เกียรติภูมิกล่าวต่อว่า การฉีดวัคซีนโควิด 19 เข็มกระตุ้นจะช่วยเพิ่มภูมิคุ้มกัน ลดโอกาสการติดเชื้อและช่วยป้องกันอาการรุนแรงและเสียชีวิตได้ ซึ่งขณะนี้ประเทศไทยฉีดวัคซีนสะสม 139.3 ล้านโดส ครอบคลุมเข็มแรก 81.8% เข็มสอง 76.2% และเข็มกระตุ้นตั้งแต่เข็ม 3 ขึ้นไป 42.3% เฉพาะกลุ่ม 608 ฉีดวัคซีนเข็มกระตุ้นครอบคลุม54.7% พื้นที่ที่มีความครอบคลุมสูงสุด คือ กทม. 67.5% รองลงมาคือ เขตสุขภาพที่ 4 (64.2%) และเขตสุขภาพที่ 6(62.1%) ส่วนพื้นที่ที่มีความครอบคลุมน้อย คือ เขตสุขภาพที่ 12 (32.5%) เขตสุขภาพที่ 11 (40.2%) และเขตสุขภาพที่ 8 (41.93%) ซึ่งภาพรวมถือว่ายังห่างจากเป้าหมายที่กำหนดให้มีความครอบคลุมของเข็มกระตุ้นมากกว่า 60% เพื่อให้เปิดประเทศอย่างปลอดภัย สอดรับกับการเดินหน้าสู่โรคประจำถิ่น
“ขณะนี้ประชาชนมารับวัคซีนโควิด 19 น้อยลง เฉลี่ยประมาณหลักหมื่นรายต่อวัน เนื่องจากส่วนหนึ่งยังมีความกลัววัคซีน อีกส่วนเห็นว่าผู้ติดเชื้อลดลงและอาการไม่รุนแรง จึงคิดว่าได้วัคซีน 2 เข็มก็เพียงพอแล้ว ซึ่งที่น่าห่วงคือผู้เสียชีวิตจากโควิดขณะนี้ยังเป็นกลุ่มผู้สูงอายุ ผู้มีโรคเรื้อรัง ที่ยังไม่ได้รับวัคซีนหรือไม่ได้รับเข็มกระตุ้น จึงต้องรณรงค์ให้มารับวัคซีนเข็มกระตุ้นมากขึ้น โดยขอความร่วมมือทุกภาคส่วนให้ข้อมูลที่ถูกต้องแก่กลุ่มที่ยังไม่ได้รับวัคซีนให้ตระหนักถึงความจำเป็นของการรับเข็มกระตุ้น และเร่งนำวัคซีนไปหาประชาชน โดยความร่วมมือของผู้ว่าราชการจังหวัดท้องถิ่น ผู้นำชุมชน และสาธารณสุข เพื่อเพิ่มความปลอดภัยและลดการเสียชีวิต” นพ.เกียรติภูมิกล่าว
******************************************** 22 มิถุนายน 2565
วันจันทร์ที่ 1 สิงหาคม 2565
​โฆษกรัฐบาลเผย "นายกฯ" กำชับเร่งฉีดวัคซีนเข็มบูสเตอร์ให้ครอบคลุมทุกกลุ่ม แม้เคยเป็นผู้ติดเชื้อโควิด-19 เนื่องจากจะช่วยลดความรุนแรงของโรคและลดอัตราการเสียชีวิต
​โฆษกรัฐบาลเผย "นายกฯ" กำชับเร่งฉีดวัคซีนเข็มบูสเตอร์ให้ครอบคลุมทุกกลุ่ม แม้เคยเป็นผู้ติดเชื้อโควิด-19 เนื่องจากจะช่วยลดความรุนแรงของโรคและลดอัตราการเสียชีวิต ขณะที่ กทม. ยังเป็นพื้นที่ที่มียอดผู้ติดเชื้อวันนี้สูงสุด 1,566 ราย
วันนี้ (1 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยข้อมูล ศูนย์บริหารสถานการณ์โควิด-19 (ศบค.) ยอดผู้ป่วยรายใหม่ (รักษาตัวใน รพ.) จำนวน 2,108 ราย จำแนกเป็นผู้ป่วยในประเทศ 2,107 ราย ผู้ป่วยมาจากต่างประเทศ 1 ราย ผู้ป่วยสะสม 2,368,849 ราย (ตั้งแต่ 1 มกราคม 2565) หายป่วยกลับบ้าน 2,540 ราย หายป่วยสะสม 2,369,676 ราย (ตั้งแต่ 1 มกราคม 2565) ผู้ป่วยกำลังรักษา 22,710 ราย โดยมีจำนวนผู้ป่วยปอดอักเสบ รักษาตัวอยู่ในโรงพยาบาล 879 ราย และเสียชีวิต 19 ราย ซึ่งภาพรวมกราฟผู้ป่วยรายใหม่ ผู้ป่วยปอดอักเสบ ใส่ท่อช่วยหายใจ และผู้เสียชีวิตยังทรงตัว โดยกรุงเทพมหานครยังเป็นพื้นที่ที่มียอดผู้ติดเชื้อสูงสุดจำนวน 1,566 ราย
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับ สธ. เตรียมพร้อมระบบรองรับผู้ป่วยอาการหนักต้องเพียงพอและพร้อมดูแลประชาชน หลังอัตราครองเตียงยังคงทรงตัว พร้อมเน้นย้ำขอทุกคนเข้ารับการฉีดวัคซีนป้องกันโควิด-19 เพื่อเสริมสร้างภูมิคุ้มกัน และช่วยลดความรุนแรงของโรค แม้เคยเป็นผู้ติดเชื้อโควิด-19 มาก่อนก็ตาม เนื่องจากวัคซีนยังมีความสำคัญช่วยลดความรุนแรงของโรคและลดอัตราการเสียชีวิตได้ ทั้งนี้ ข้อมูลสาธารณสุขยืนยันผู้ที่ติดเชื้อและเคยฉีดวัคซีนมาแล้ว หรือติดเชื้อแล้วฉีดวัคซีนจะมีภูมิต้านทานที่ค่อนข้างสูง ที่เรียกว่า “ภูมิต้านทานแบบลูกผสม” อย่างไรก็ตาม ในอนาคตอาจต้องมีการฉีดทุกปีคล้ายคลึงกับวัคซีนไข้หวัดใหญ่ ซึ่งจะต้องปรับเปลี่ยนให้ตรงกับสายพันธุ์ที่ระบาด และจะมีการฉีดในกลุ่มเสี่ยง และให้ประจำปี เนื่องจากผู้ที่เคยติดเชื้อแล้วก็อาจมีโอกาสติดเชื้อซ้ำได้อีก ///
วันอังคารที่ 14 กันยายน 2564
กรมท่าอากาศยาน กระทรวงคมนาคม เสริมศักยภาพท่าอากาศยานภูมิภาค
เร่งโครงการพัฒนาท่าอากาศยานขอนแก่น
กรมท่าอากาศยาน กระทรวงคมนาคม ดำเนินการตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม เร่งติดตามโครงการตามยุทธศาสตร์และแผนพัฒนาท่าอากาศยานที่สำคัญ โดยได้ติดตามโครงการพัฒนาท่าอากาศยานขอนแก่น ที่มีการก่อสร้างอาคารที่พักผู้โดยสารหลังใหม่ และก่อสร้างอาคารจอดรถยนต์เพื่อเพิ่มศักยภาพในการรองรับผู้โดยสาร ตลอดจนส่งเสริมเศรษฐกิจในพื้นที่
นายอภิรัฐ ไชยวงศ์น้อย อธิบดีกรมท่าอากาศยาน กระทรวงคมนาคม เผยถึงความคืบหน้าของโครงการก่อสร้างอาคารที่พักผู้โดยสารหลังใหม่ ท่าอากาศยานขอนแก่น ในด้านการก่อสร้างมีความคืบหน้าของโครงการอยู่ที่ 81.28% (ข้อมูล ณ วันที่ 31 ส.ค.2564) โดยจะสามารถรองรับผู้โดยสารได้จากเดิม 1,000 คนต่อชั่วโมง เป็น 2,000 คนต่อชั่วโมง หรือ 5 ล้านคนต่อปี นอกจากนี้ยังได้ก่อสร้างอาคารอาคารจอดรถยนต์หลังใหม่เพิ่มอีก 1 หลัง จากเดิม 5 ชั้น รองรับการจอดรถยนต์ได้ 450 คัน เป็นอาคาร 7 ชั้น จอดรถยนต์ได้ 552 คัน รวมเป็น 1,002 คัน ซึ่งกำหนดแล้วเสร็จในต้นปี 2565
ในส่วนของการบริหารจัดการพื้นที่อาคารหลังใหม่นั้น ปัจจุบันอยู่ในขั้นตอนการเปิดประมูลพื้นที่เช่าเชิงพาณิชย์อาคารใหม่ เพื่อหาผู้ประกอบการต่าง ๆ ดังนี้ ผู้ประกอบการสายการบินที่ประกอบธุรกิจห้องจำหน่ายบัตรโดยสาร ผู้ประกอบการธุรกิจการธนาคาร (ตู้ ATM) ผู้ประกอบการร้านอาหารว่าง ประเภทรายย่อย และประเภททั่วไป ผู้ประกอบการร้านขายสินค้าอุปโภคบริโภค ประเภทรายย่อย และประเภททั่วไป และผู้ประกอบการศูนย์อาหาร ประเภททั่วไป โดยกรมท่าอากาศยาน ใช้แนวทางการจัดพื้นที่สำหรับผู้ประกอบการทั่วไป ร้อยละ 70 และผู้ประกอบการรายย่อย (SME) รัฐวิสาหกิจชุมชน ร้อยละ 30 โดยมีราคาขายสินค้าไม่แตกต่างจากราคาในท้องตลาด สามารถอำนวยความสะดวกให้แก่ผู้ที่มาใช้บริการท่าอากาศยานขอนแก่นได้อย่างมีประสิทธิภาพ เมื่อมีการเปิดให้ใช้บริการอาคารที่พักท่าอากาศยานขอนแก่นหลังใหม่ในต้นปี 2565 นี้
ทั้งนี้ กรมท่าอากาศยานได้มีการติดตามความคืบหน้า ปัญหาและอุปสรรคในการดำเนินการ และเตรียมแผนในการเปิดใช้อาคารที่พักผู้โดยสารหลังใหม่ ท่าอากาศยานขอนแก่นอย่างต่อเนื่อง พร้อมควบคุมการก่อสร้างให้เป็นไปตามแผนงานที่วางไว้ ภายใต้มาตรการควบคุมการแพร่ระบาดของโรคติดเชื้อไวรัสโคโรนา 2019 (COVID-19)
วันพฤหัสบดีที่ 1 กรกฎาคม 2564
“สาธิต” ตรวจเยี่ยมจุดฉีดวัคซีนเดอะมอลล์งามวงศ์วาน รองรับผู้ลงทะเบียนผ่านระบบ “นนท์พร้อม”
รัฐมนตรีช่วยว่าการกระทรวงสาธารณสุข ตรวจเยี่ยมจุดบริการฉีดวัคซีนโควิด 19 ที่เดอะมอลล์งามวงศ์วาน รองรับ  ผู้ลงทะเบียนผ่านระบบ “นนท์พร้อม” ในกลุ่มผู้สูงอายุ 60 ปีขึ้นไป กลุ่ม 7 โรคเรื้อรัง และประชาชนทั่วไป 8,000 คน
วันนี้ (1 กรกฎาคม 2564 ) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เยี่ยมจุดฉีดวัคซีนโควิด 19 ของ จ.นนทบุรี ที่ห้างสรรพสินค้าเดอะมอลล์งามวงศ์วาน และให้สัมภาษณ์ว่า จังหวัดนนทบุรีเป็นพื้นที่สีแดงพบผู้ติดเชื้ออย่างต่อเนื่อง จำเป็นต้องเร่งฉีดวัคซีนให้เร็วที่สุด ในวันนี้จังหวัดได้ระดมทีมบุคลากรทางการแพทย์จากสำนักงานสาธารณสุขจังหวัด รพ.พระนั่งเกล้า รพ.บางกรวย สถาบันโรคทรวงอก สาธารณสุขอำเภอเมือง สาธารณสุขอำเภอปากเกร็ด ให้บริการฉีดวัคซีนกลุ่มผู้สูงอายุ 60 ปีขึ้นไป กลุ่ม 7 โรคเรื้อรัง และประชาชนทั่วไป 8,000 คน ที่ลงทะเบียนผ่านระบบ “นนท์พร้อม” แบ่งรอบการฉีดเป็น 2 รอบ รอบละ 4,000 คน ใช้เวลาเฉลี่ยในการให้บริการ 1 ชั่วโมงต่อ 1,500คน
“จุดฉีดวัคซีนที่งามวงศ์วานได้จัดบริการรวดเร็ว สถานที่กว้างขวางไม่แออัด บริหารจัดการได้ดี ประชาชนพึงพอใจ สามารถรองรับสูงสุดได้วันละ1.5 หมื่นคน ซึ่งรัฐบาลจะเร่งรัดจัดหาวัคซีนให้เพียงพอประชากรกลุ่มเป้าหมาย และเดินหน้าฉีดให้ครอบคลุมอย่างรวดเร็ว เพื่อความปลอดภัยของประชาชนทั้งประเทศ” ดร.สาธิตกล่าว
สำหรับจังหวัดนนทบุรี มีประชาชนลงทะเบียนรับวัคซีนผ่านระบบ “นนท์พร้อม” ประมาณ 5 แสนคน มีจุดฉีดวัคซีน 4 จุด ได้แก่ เดอะมอลล์งามวงศ์วาน, เซ็นทรัลเวสต์เกต, เซ็นทรัลแจ้งวัฒนะ และหอประชุม วัดไทรใหญ่ อ.ไทรน้อย โดยจะมีการหมุนเวียนไปให้บริการเพื่อให้ประชาชนได้รับบริการสะดวกใกล้บ้าน โดยจะส่ง SMS นัดหมายล่วงหน้า ซึ่งในพรุ่งนี้จะให้บริการฉีดที่เซ็นทรัลเวสต์เกต ในส่วนประชาชนที่ลงทะเบียนผ่านระบบ “หมอพร้อม” ขอให้เข้ารับบริการฉีดวัคซีนในสถานพยาบาลที่ได้เลือกไว้ ทั้งนี้ ในการจัดบริการฉีดวัคซีนนอกสถานที่ ได้รับความร่วมมือจากทุกภาคส่วน อาทิ การไฟฟ้าฝ่ายผลิตแห่งประเทศไทย อาสาสมัครสาธารณสุข ช่วยอำนวยความสะดวก ทั้งการลงทะเบียน คัดกรอง และวัดความดันโลหิต
ดร.สาธิต กล่าวต่อว่า สำหรับนโยบายการรักษาตัวที่บ้าน (Home Isolation) กระทรวงสาธารณสุขและกรมการแพทย์ได้จัดทำแนวทางเพื่อรองรับสถานการณ์ที่มีผู้ป่วยจำนวนมากแต่ยังไม่มีเตียงรองรับ โดยเป็นผู้ป่วยกลุ่มสีเขียวที่ไม่มีอาการ หรือมีอาการน้อย ด้วยความสมัครใจ มีระบบสื่อสารระหว่างผู้ป่วยกับโรงพยาบาล หากอาการเปลี่ยนแปลงสามารถรับตัวเข้ารักษาที่โรงพยาบาลได้ทันทีซึ่งเรื่องนี้มีความละเอียดอ่อน แต่ในสถานการณ์ปัจจุบันถือเป็นทางเลือกหนึ่งที่ต้องนำมาใช้ ไปพร้อม ๆ กับการขยายเตียงรองรับกลุ่มสีเหลืองเข้มและแดง ที่ได้ร่วมมือภาครัฐและเอกชน เช่น ใน มทบ.11 โดย รพ.ธนบุรี, ของ กทม. โดยบริษัท SCG และ รพ.ปิยะเวช โดยรัฐบาลพร้อมให้การสนับสนุน ทั้งวัสดุ อุปกรณ์ทางการแพทย์ บุคลากรทางการแพทย์ สปสช.พร้อมดูแลเบิกจ่ายค่ารักษาพยาบาล อย่างไรก็ตาม การจะลดภาระด้านการรักษาของแพทย์และพยาบาล ขึ้นอยู่กับมาตรการ ความร่วมมือของประชาชน และการควบคุมป้องกันโรคที่มีประสิทธิภาพ
********************************1 กรกฎาคม 2564
วันพฤหัสบดีที่ 15 กรกฎาคม 2564
กระทรวงดิจิทัลฯบันทึกเทปถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
กระทรวงดิจิทัลฯบันทึกเทปถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เมื่อวันที่14กรกฎาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมนำคณะผู้บริหารร่วมบันทึกเทปถวายพระพรในโอกาสวันมหามงคลเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวง 12สิงหาคม2564โดยมีนายทศพลเพ็งส้มผู้ช่วยรัฐมนตรีประจำนายกรัฐมนตรีปฏิบัติหน้าที่ประจำกระทรวงดิจิทัลเพื่อเศรษฐกิจและสังคมนายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคมนายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมและผู้บริหารกระทรวงดิจิทัลเพื่อเศรษฐกิจและสังคม เข้าร่วมณสถานีวิทยุโทรทัศน์ช่อง7เอชดี เพื่อแสดงออกถึงความจงรักภักดีและน้อมสำนึกในพระมหากรุณาธิคุณที่พระองค์ทรงมีต่อพสกนิกรชาวไทย
**********
วันอาทิตย์ที่ 17 เมษายน 2565
“อลงกรณ์” เผยเตรียมส่งออกทุเรียนล็อตใหม่ด้วยรถไฟ “จีน-ลาว” กลางสัปดาห์หน้า
“อลงกรณ์” เผยเตรียมส่งออกทุเรียนล็อตใหม่ด้วยรถไฟ “จีน-ลาว” กลางสัปดาห์หน้า ลงพื้นที่จันทบุรีผนึกผู้ว่าฯ-สมาคมทุเรียนไทย เดินหน้ายกระดับมาตรการป้องกันทุเรียนปนเปื้อนโควิดต่อเนื่อง ประกาศดีเดย์ 22 เม.ย. วันฆ่าเชื้อโควิดทุกล้ง (Big ATK Day)
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์เปิดเผยภายหลังการลงพื้นที่จังหวัดจันทบุรีในวันนี้(17เม.ย.)ว่าได้รับมอบหมายจากดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ในฐานะประธานคณะกรรมการพัฒนาและบริหารจัดการผลไม้(Fruit Board)ให้ติดตามความก้าวหน้าของการยกระดับมาตรการป้องกันการปนเปื้อนโควิดจึงร่วมกับนายสุธีทองแย้มผู้ว่าราชการจังหวัดจันทบุรีในฐานะประธานคณะกรรมการเพื่อแก้ไขปัญหาเกษตรกรอันเนื่องมาจากผลิตผลการเกษตรระดับจังหวัด(คพจ.)นายภานุศักดิ์สายพานิชนายกสมาคมทุเรียนไทยนายยุคลชนะวัฒน์ปัญญาคณะกรรมการโครงการจันทบุรีมหานครผลไม้นายชรัตน์เนรัญชรรองเลขาธิการหอการค้าทพ.อิทธิพลจังสิริมงคลนายวิษณุศักดิ์จิรกฤติยากุลคณะทำงานที่ปรึกษารัฐมนตรีเกษตรฯ ผศ.ดร.ยศพลผลาผลตัวแทนชาวสวนสำนักวิจัยและพัฒนาการเกษตรเขตที่6 (สพว.6)กรมวิชาการเกษตรและผู้ประกอบการส่งออกตรวจตราสถานประกอบการคัดแยกบรรจุทุเรียนในพื้นที่จังหวัดจันทบุรีตามมาตรการยกระดับการป้องกันการปนเปื้อนโควิดซึ่งผู้ประกอบการให้ความร่วมมือด้วยดีและกำหนดให้วันที่22เมษายนเป็นวันทำความสะอาดฆ่าเชื้อสถานที่ล้งและตรวจเอทีเค.พนักงานทุกคน(Big Cleaning & ATK day)
“แม้ว่าด่านโม่ฮานของจีนได้เปิดนำเข้าทุเรียนไทยแล้วตั้งแต่วันที่15เมษายนที่ผ่านมาหลังจากระงับการนำเข้าทุเรียนไทย3วันระหว่างวันที่12 – 14เมษายนจากเหตุพบการปนเปื้อนโควิดในรถบรรทุกคอนเทนเนอร์จากไทยก็ยังประมาทไม่ได้การ์ดต้องไม่ตกตามข้อสั่งการของดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ในฐานะประธานคณะกรรมการพัฒนาและบริหารจัดการผลไม้(Fruit Board)เพราะใกล้ถึงช่วงที่ผลผลิตจะออกมามากที่สุดหรือเรียกว่าช่วงพีค(peak season)ของทุเรียนมังคุดเงาะลองกองซึ่งเป็นผลไม้เศรษฐกิจในภาคตะวันออกโดยมีปริมาณของผลผลิตปีนี้กว่า1ล้านตัน”นายอลงกรณ์กล่าว
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์เปิดเผยด้วยว่ากลางสัปดาห์หน้าจะมีการส่งออกทุเรียนอีกล็อตหนึ่งโดยใช้เส้นทางรถไฟจีน -ลาวด้วยการขนส่งระบบผสม“ราง-รถ”หลังจากประสบความสำเร็จในการทดสอบการขนส่งทุเรียน2ตู้และมะพร้าว1ตู้ครั้งแรกเมื่อต้นเดือนเมษายนที่ผ่านมาจึงต้องเข้มงวดกวดขันมาตรการขจัดทุเรียนอ่อนและป้องกันการปนเปื้อนโควิดโดยเฉพาะที่ด่านโมฮ่านบริเวณพรมแดนลาว-ยูนนาน
นอกจากนี้นายอลงกรณ์และคณะพร้อมด้วยผู้ว่าราชการจังหวัดจันทบุรีและนายกสมาคมทุเรียนไทยและตัวแทนเกษตรกรรุ่นใหม่ยังได้เยี่ยมชมตู้คอนเทนเนอร์รุ่นใหม่ล่าสุดเพื่อเพิ่มจำนวนตู้คอนเทนเนอร์สำหรับการส่งออกผลไม้ไทยไปจีนซึ่งเป็นแบบที่มีเครื่องปั่นไฟติดตั้งกับตู้คอนเทนเนอร์สามารถใช้ได้กับการขนส่งทางเรือทางรถและทางรถไฟโดยเฉพาะขบวนรถไฟเส้นทางด่านผิงเสียง(เวียดนาม-จีน)ซึ่งเป็นขบวนรถไฟที่ไม่มีปลั๊กไฟให้ตู้คอนเทนเนอร์ทำความเย็น.
วันพฤหัสบดีที่ 7 เมษายน 2565
ผู้ช่วยรมว.ยุติธรรม ยันร่างกฎหมาย JSOC ไม่ได้เร่งทำผิดปกติ ยึดตามหลักสิทธิมนุษยชนสากล ไม่แตกต่างจากของประเทศอื่น ชี้ต้องการให้สังคมปลอดภัยจากพวกโรคจิตทำผิดซ้ำ
ผู้ช่วยรมว.ยุติธรรม ยันร่างกฎหมาย JSOC ไม่ได้เร่งทำผิดปกติ ยึดตามหลักสิทธิมนุษยชนสากล ไม่แตกต่างจากของประเทศอื่น ชี้ต้องการให้สังคมปลอดภัยจากพวกโรคจิตทำผิดซ้ำ
น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม กล่าวถึง ร่างพระราชบัญญัติป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรง ว่าปัญหาการกระทำความผิดซ้ำของผู้พ้นโทษที่กลับมาก่อเหตุอาชญากรรมสะเทือนขวัญหรือคดีอุกฉกรรจ์ได้มีการกระทำความผิดในคดีที่รุนแรงขึ้น และมีการกระทำผิดซ้ำซากติดเป็นนิสัย ที่ผ่านมามีคดีที่ประชาชนให้ความสนใจและสร้างความหวาดกลัวให้กับสังคมเป็นอย่างมาก แม้จะไม่ใช่เป็นการก่อเหตุซ้ำในคดีแรกแต่เมื่อเกิดขึ้นก็ย่อมมีความเสียหายต่อเหยื่อตามมา โดยเฉพาะอย่างยิ่งคดีที่เกี่ยวกับการฆาตกรรมโดยเจตนา การฆาตกรรมต่อเนื่อง การทำร้ายจนเป็นเหตุให้ผู้อื่นถึงแก่ความตาย การข่มขืนกระทำชำเรา การพรากเด็กหรือผู้เยาว์เพื่อการอนาจาร เช่น กรณีของนายสมคิด พุ่มพวง และไอซ์ หีบเหล็ก กระทรวงยุติธรรมได้มีความมุ่งมั่นในการพัฒนาและปรับปรุงกฎหมายที่ยึดประชาชนเป็นศูนย์กลางที่ต้องให้ได้รับการคุ้มครองและปลอดภัยจากปัญหาอาชญากรรม รวมถึงเป็นกระบวนการยุติธรรมที่เคารพสิทธิมนุษยชน มีการปฏิบัติต่อประชาชนด้วยความเสมอภาค มีความเป็นกลาง จึงได้เสนอร่างพระราชบัญญัติป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรง
น.ส.ณัฐธ์ภัสส์ กล่าวว่า กฎหมายฉบับนี้เป็นกฎหมายที่ไม่ได้มีเจตนาที่จะนำไปใช้บังคับกับผู้กระทำความผิดโดยทั่วไป แต่มีจุดมุ่งหมายที่จะไปใช้บังคับกับผู้กระทำความผิดที่มีภาวะทางกายและจิตที่ไม่ปกติ และจากการที่ผู้กระทำความผิดได้รับโทษจำคุกแล้ว โดยโทษจำคุกนั้นจะมีระยะเวลานานเท่าใด ก็ไม่อาจที่จะเป็นหลักประกันได้ว่าเมื่อผู้กระทำความผิดพ้นโทษจากเรือนจำแล้ว จะไม่หวนกลับไปกระทำความผิดซ้ำอีก ไม่ว่าจะเป็นการพ้นโทษตามคำพิพากษาก็ตาม ทั้งนี้ เนื่องจากว่าผู้กระทำความผิดยังไม่ได้รับการแก้ไขฟื้นฟู บำบัดรักษาอาการภาวะความบกพร่องทางกายหรือทางจิต ซึ่งเป็นสาเหตุสำคัญที่ผู้กระทำความผิดเหล่านั้นอาจจะหวนกลับไปกระทำความผิดซ้ำอีกได้ ซึ่งปัจจุบันยังไม่มีกฎหมายฉบับใดที่จะสามารถเข้าไปจัดการแก้ไขฟื้นฟูผู้กระทำความผิดได้เหมือนกฎหมายฉบับนี้ และหากไม่มีมาตรการเช่นว่านี้ นั้นหมายความว่าอาจจะไม่มีความปลอดภัยสำหรับประชาชนโดยเฉพาะอย่างยิ่งกลุ่มผู้หญิง และเด็ก ซึ่งอาจจะมีความเสี่ยงจากบุคคลประเภทนี้อยู่
"กฎหมายฉบับนี้ ไม่ได้มีความผิดแปลกไปจากกฎหมายของประเทศที่ได้รับการยกย่องว่าเป็นประเทศที่มีสิทธิมนุษยชน เนื่องจากในนานาอารยประเทศก็มีกฎหมายลักษณะเช่นนี้อยู่เป็นระยะเวลานานแล้ว เช่น สหรัฐอเมริกา อังกฤษ ฝรั่งเศส เยอรมัน และออสเตรเลีย โดยเฉพาะอย่างยิ่งเป็นมาตรการการเฝ้าระวังภายหลังพ้นโทษเพื่อป้องกันสังคมที่ไม่ขัดต่อหลักสิทธิมนุษยชน ตามมาตรฐานของคณะกรรมการสิทธิมนุษยชนแห่งสหประชาชาติ ภายใต้เงื่อนไขว่าเป็นมาตรการสุดท้าย ด้วยระยะเวลาที่จำเป็น มีการคุ้มครองสิทธิผู้ถูกคุมขังอย่างเหมาะสมที่มีการตรวจสอบการคุมขังโดยศาล และให้สิทธิในการมีทนายความ ซึ่งประเทศไทยยังไม่มีกฎหมายลักษณะนี้ และการที่เราเร่งจัดทำให้เสร็จโดยเร็วก็เพื่อความปลอดภัยของสังคม โดยเฉพาะเด็กและสตรี ไม่ได้ผิดปกติอะไรอย่างที่บางคนสงสัย เราตั้งใจทำเพื่อประชาชนจริงๆ"น.ส.ณัฐธ์ภัสส์ กล่าว
วันอังคารที่ 16 สิงหาคม 2565
เดินหน้าคาราวานพาณิชย์ลดราคา 700 จุด ทั่วประเทศ ถึง 5 ต.ค.65
วันอังคารที่ 16 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาภาระค่าครองชีพประชาชน เดินหน้าคาราวานพาณิชย์ลดราคาช่วยประชาชน
ตั้งจุดขายสินค้าอุปโภคบริโภคที่จำเป็นในราคาถูกรวมกว่า 700 จุดทั่วประเทศ ถึงวันที่ 5 ต.ค.2565
โดยในพื้นที่ กทม.และปริมณฑล ประมาณ 100 จุดต่อวัน ทั้งในรูปแบบรถโมบายและจุดขายสินค้า
ในพื้นที่ภูมิภาคอย่างน้อยจังหวัดละ 8 จุด จำหน่ายสินค้า 80-100 รายการ ลดสูงสุดร้อยละ 62
สินค้าที่น่าสนใจ เช่น หมูเนื้อแดง น่องไก่ติดสะโพก ไข่ไก่ น้ำตาลทรายขาว ข้าวขาว และน้ำมันปาล์มขวด
ผู้สนใจตรวจสอบจุดจำหน่ายสินค้าได้ล่วงหน้าที่เว็บไซต์ของกรมการค้าภายใน www.dlt.go.th
ทางแอปพลิเคชันไลน์ @Mobileพาณิชย์ และเว็บไซต์ของสำนักงานพาณิชย์จังหวัดทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี